《苦热二首》
宋代·苏籀

示病刘松殊不饮，烁燔汗眩兀如痴。
尘嚣堀堁东山扇，汩濁只惭叔度陂。
茗汁粟浆回渴梦，大门高屋惮炎曦。
生灵惴惴苗同槁，救暍哀祈风雨吹。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。